PolyAgent/wiki_georgian_en_parallel_20231101 huggingface dataset:
დიჯეი

დიჯეი
დისკ-ჟოკეი (აგრეთვე დიჯეი, DJ) — ადამიანი, რომელიც არჩევს და უკრავს წინასწარ ჩაწერილ მუსიკას გამიზნული აუდიტორიისთვის.
ტერმინი თავდაპირველად გამოიყენებოდა იმ რადიო წამყვანთათვის, რომლებიც მსმენელებს აცნობდნენ და მათთვის უკრავდნენ გრამოფონის ჩანაწერებს. ამ ჩანაწერებს ასევე დისკებსაც უწოდებდნენ, საიდანაც გამომდინარეობს დისკ-ჟოკეი. სახელი შემდგომში შემოკლდა და დღეს უფრო ხშირად დიჯეი გამოიყენება.
მოკლე ისტორია
1906 წელი დიჯეის დაბადების წლად მიიჩნევა. შობის ღამეს რეჯინალდ ა ფესენდენმა პირველად გადასცა არაკოდირებული რადიოსიგნალი, ეს იყო ადამიანის ხმა და მუსიკა. სიტყვა დისკ-ჟოზეიმ პირველად 1934 წელს ამერიკელი კომენტატორის უოლთერ უინჩელის მიერ გაიჟღერა. მან ეს ტერმინი რადიოწამყვან მარტინ ბლოქის მიმართ გამოიყენა, ანუ დიჯეისადმი, რომელიც მომავალში ვარსკვლავი გახდა. მოკლე ხანში ეს ტერმინი შეამოკლეს და დღეისათვის ცნობილი აბრევიატურა DJ მივიღეთ, ამას კი ახალი სიტყვა დიჯეობა მოჰყვა, რაც დიჯეის (დიჯეად) მუშაობას ნიშნავს.
40-იან წლებში რადიო სერიოზულ ზეგავლენას ახდენს კლუბებზე, ვინილის დისკები თანდათანობით მუსიკოსებს გამოდევნის საცეკვაო მოედნებიდან და სამუდამო ადგილს იკავებს. იმ ხანად აშშ-ის ბარებში მუსიკალური ავტომატები უკვე გამოიყენებოდა, რომლებიც ფირფიტებს უკრავდა, მაგრამ, მოცეკვავე წყვილებს სხვა რამ სურდათ, არა მხოლოდ ფიქსირებული მუსიკის, არამედ, გამოქსვის მოსმენა, ამიტომ, კლუბებსა და ბარებში დიჯეებისთვის ადგილიც გამოჩნდა, რომელიც მუსიკალური მართვის პულტთან ჯდებოდა და გარდა თხოვნების შესრულებისა, საკუთარი ინტერპრეტაციითაც სთავაზობდა საზოგადოებას მუსიკალურ მიქსს.
ლიტერატურა
Assef, Claudia (2000). Todo DJ Já Sambou: A História do Disc-Jóquei no Brasil. São Paulo: Conrad Editora do Brasil. ISBN 85-87193-94-5.
Brewster, Bill, and Frank Broughton (2000). Last Night a DJ Saved My Life: The History of the Disc Jockey. New York: Grove Press. ISBN 0-8021-3688-5 (North American edition). London: Headline. ISBN 0-7472-6230-6 (UK edition).
Broughton, Frank, and Bill Brewster. How to DJ Right: The Art and Science of Playing Records. New York: Grove Press, 2003.
Graudins, Charles A. How to Be a DJ. Boston: Course Technology PTR, 2004.
რესურსები ინტერნეტში
მუსიკოსები
დისკო
დიჯეინგი
ჰიპ-ჰოპი
არჩილ დოლიძე

არჩილ დოლიძე
არჩილ (როსტომ) ბიჭიას ძე დოლიძე (დ. 1870, ამაღლება, ოზურგეთის მაზრა, — გ. 1918) — ქართველი რევოლუციონერი.
ბიოგრაფია
1900 წელს დაამთავრა თბილისის სასულიერო სემინარია,სადაც ხელმძღვანელობდა არალეგალურ მარქსისტულ წრეს. 1903 წლიდან იყო რსდმპ წევრი. არაერთხელ დააპატიმრეს პარტიული მუშაობისთვის. პარტიულ მუშაობას ეწეოდა ბათუმში, ქუთაისში, რაჭასა და ლეჩხუმში. 1906-1907 წლებში იყო თბილისის არალეგალურ მუშათა წრეების ლექტორ-პროპაგანდისტი. მონაწილეობდა ლეგალური ბოლშევიკური გაზეთის გამოცემაში. სტოლიპინის რეაქციის წლებში იყო თბილისის ბოლშევიკების ლიტერატურული ბიუროს წევრი. დაეუფლა ექიმ-სტომატოლოგის პროფესიას. პირველი მსოფლიო ომის დროს ეწეოდა რევოლუციურ პროპაგანდას ჯარისკაცთა შორის, ხოლო 1917 წლიდან კი — გურიის გლეხობაში. იყო რუსეთის დამფუძნებელი კრების დეპუტატი კავკასიიდან. 1918 წელს საქართველოს დემოკრატიული რესპუბლიკის მთავრობამ დააპატიმრა ანტისახელმწიფოებრივი მუშაობის გამო და ქუთაისის ციხეში ჩასვა. ციხეში დაავადდა და გარდაიცვალა.
ლიტერატურა
დაბადებული 1870
გარდაცვლილი 1918
ჩოხატაურის მუნიციპალიტეტში დაბადებულები
არჩილ
ქართველი რევოლუციონერები
ბოლშევიკები
აუგუსტუსბურგისა და ფალკენლუსტის სასახლეები

აუგუსტუსბურგისა და ფალკენლუსტის სასახლეები, მდებარეობს გერმანიის ქალაქ ბრიულში. 1984 წლიდან შესულია იუნესკოს მსოფლიო მემკვიდრეობის სიაში. სასახლეები ერთმანეთთან დაკავშირებულია ვრცელი ბაღებით.
სასახლეები XVIII საუკუნის დასაწყისში, კიოლნის არქიეპისკოპოს კლემანს ავგუსტ ბავარიელის მიერ აიგო. აუგუსტუსბურგის სასახლის მთავარ ნაწილს U-ს ფორმა აქვს და შედგება სამი სართულისა და ორდონიანი სხვენისგან. საუცხოო კიბეები ბალთაზარ ნეიმანის მიერაა დაპროექტებული. ბაღები დააპროექტა დომინიკ გირარდმა.
ფალკენლუსტის სასახლე 1729 - 1740 წლებში, ამალიენბურგის სანადირო სახლის სტილში აიგო.
მეორე მსოფლიო ომიდან მოყოლებული 1994 წლამდე, აუგუსტუსბურგის სასახლე გერმანიის პრეზიდენტის მიერ სტუმრების მისაღებად გამოიყენებოდა.
იხილეთ აგრეთვე
იუნესკოს მსოფლიო მემკვიდრეობის ძეგლები გერმანიაში
მსოფლიო მემკვიდრეობის ძეგლების სია ევროპაში
რესურსები ინტერნეტში
ოფიციალური საიტი
გერმანიის სასახლეები
მსოფლიო მემკვიდრეობის ძეგლები გერმანიაში
გრაპტოლითები

გრაპტოლითები (ლათ. Graptolithina) — ამომწყდარ ზღვის კოლონიურ ცხოველთა ქვეტიპი ნახევრადქორდიანების (Hemichordata) ტიპისა. ცხოვრობდნენ კამბრიული პერიოდიდან კარბონულამდე. განსაკუთრებით ფართოდ იყვნენ გავრცელებული სილურულსა და ქვედა დევონურ პერიოდებში. ჰქონდათ ქიტინოვანი ჩონჩხი, იყო გრაპტოლითების როგორც ბენთოსის, ისე პლანქტონის ფორმები. ცნობილია 2 კლასი: Stereostolonata და Graptoloidea.
ლიტერატურა
ნახევრადქორდიანები
Camponotus sphaericus sphaeralis

Camponotus sphaericus sphaeralis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
რობერტ ზემეკისი

რობერტ ზემეკისი (დ. 14 მაისი, 1952, ლოს-ანჯელესი) — ამერიკელი კინორეჟისორი, სცენარისტი და პროდიუსერი. ცნობილი გახდა 1980-იან წლებში ფილმების სერიით „უკან მომავალში“. საკუთარ ფილმებში ხშირად იყენებს სპეც-ეფექტებს.
ფილმოგრაფია
1984 - რომანი ქვასთან (Romancing the Stone)
1985 - უკან მომავალში (Back to the Future)
1989 - უკან მომავალში II (Back to the Future Part II)
1990 - უკან მომავალში III (Back to the Future Part III)
1994 - ფორესტ გამპი (Forrest Gump)
2000 - გარიყული (Cast Away)
რესურსები ინტერნეტში
The Art of Robert Zemeckis - French PDF (40 Mo)
ზემეკისის საუკეთესო ფილმების სია
ამერიკელი კინორეჟისორები
ამერიკელი სცენარისტები
ამერიკელი პროდიუსერები
დაბადებული 14 მაისი
დაბადებული 1952
ოსკარის მფლობელი კინორეჟისორები
ანდრეევკა (ბირსკის რაიონი)

ანდრეევკა (ბირსკის რაიონი)
ანდრეევკა — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 2 ადამიანი. რაიონულ ცენტრ ბირსკიდან დაშორებულია 18 კილომეტრით. უახლოესი რკინიგზის სადგურია უფა, რომელიც დაშორებულია 124 კმ-ით.
რესურსები ინტერნეტში
Совет муниципальных образований Республики Башкортостан.
სქოლიო
ბირსკის რაიონის სოფლები
საქართველოს დემოკრატიული რესპუბლიკის სამხედრო ავიაცია

საქართველოს დემოკრატიული რესპუბლიკის სამხედრო ავიაცია — საქართველოს პირველი რესპუბლიკის შეიარაღებულ ძალებს კავკასიის ფრონტის საავიაციო ტექნიკიდან მემკვიდრეობით რამდენიმე ათეული ფრანგული, ბრიტანული და რუსული წარმოების საფრენი აპარატი დარჩა.
თვითმფრინავები ძირითადად მოძველებული „ფარმან-7“ „ფარმან-16“, „მორანპა-რასოლის“, „ვუაზენის“, „ლებედ-12“, ერთძრავიანი და ორძრავიანი „კოდრონის“ და „ნიუპო-რ-21“-ის ტიპის იყო. მათი ნაწილი ან პირველ მსოფლიო ომამდე აიგო, ან კიდევ მსოფლიო ომის პირველ წლებში. აღნიშნულ თვითმფრინავებზე დამონტაჟებული იყო მოძველებული „გნომ“-ის, „რონ“-ის და „სალსონის“ ტიპის ძრავები, რომელთა საფრენოსნო რესურსი არათუ ამოწურული იყო, არამედ პრაქტიკაში მათი გამოყენება რამდენჯერმე აღემატებოდა ძრავების საათობრივად განსაზღვრულ შესაძლებლობას. ზოგ შემთხვევაში მფრინავთა გამოუცდელობის, ან სხვა მიზეზების გამო 1918 წელს ავარია განიცადა 18-მა აპარატმა, საიდანაც 4 მთლიანად გამოვიდა მწყობრიდან; 1919 წელს მოხდა 32 ავარია და 6 აეროპლანი ვეღარ აღადგინეს, 1920 წლის იანვრიდან სექტემბრამდე კი 29 საავიაციო შემთხვევის შემდეგ 7 საფრენი აპარატის აღდგენა ვერ მოხერხდა.
საავიაციო შემთხვევებს ემსხვერპლნენ მფრინავები: საავიაციო ასეულის მეთაურის მოვალეობის დროებითი შემსრულებელი მაიორი ნიკოლოზ მაყაშვილი, ლეიტენანტი პროკლე კილტავა, პოდპორუჩიკი გრიგოლ მალაშხია. 1920 წლის დასაწყისში, მას შემდეგ, რაც ბოლშევიკებმა დაიკავეს ჩრდილოეთ კავკასია, მოხალისეთა არმიის მეექვსე ავიარაზმის თეთრგვარდიელმა მფრინავებმა მარტის თვეში თავს თბილისში გადმოფრენით უშველეს. „სოფ-ვიჩ-ქემალის” F.1 მოდელის 4 აეროპლანი ქართული არმიის საავიაციო პარკს შეუერთდა 1920 წლის ივლისში საქართველომ იტალიაში, „ანსალდოს“ ქარხანაში შეიძინა 10 ერთეული SVA-10 ტიპის თანამედროვე აეროპლანი.
საქართველოს დემოკრატიული რესპუბლიკის საავიაციო შენაერთს 1918-1921 წლებში მეთაურობდა პოლკოვნიკი მიხეილ მაჭავარიანი. საქართველოს შეიარაღებული ძალები აეროპლანებს მის მიერ წარმოებულ თითქმის ყველა კონფლიქტში იყენებდა. ქართული აეროპლანები ზვერავდნენ და ბომბავდნენ მოწინააღმდეგის პოზიციებს, თუმცა ავიაციის სრულფასოვნად გამოყენება მაინც ვერ ხერხდებოდა საწვავ-საპოხი მასალების ნაკლებობის და საფრენი აპარატების დიდი ნაწილის სიძველის გამო.
ლიტერატურა
საქართველოს დემოკრატიული რესპუბლიკის ისტორია
ანა მარია დე ბრაგანსა

ანა მარია დე ბრაგანსა
ანა დე ჟესუს მარია დე ბრაგანსა (დ. 23 ოქტომბერი, 1806 — გ. 22 ივნისი, 1857) — ბრაგანსის დინასტიის წარმომადგენელი. პორტუგალიის მეფე ჟუან VI-ისა და მისი ცოლის, დედოფალ კარლოტა ხოაკინა ესპანელის ნაბოლარა ქალიშვილი.
ბიოგრაფია
ანა მარია დაიბადა 1806 წლის 23 ოქტომბერს მაფრაში. იგი იყო პორტუგალიის მეფე ჟუან VI-ისა და მისი ცოლის, დედოფალ კარლოტა ხოაკინა ესპანელის ნაბოლარა ასული. როდესაც იგი ორი წლის გახდა, ნაპოლეონის შემოჭრის გამო მისი ოჯახი ბრაზილიაში გაიქცა და იქიდან მხოლოდ 1824 წელს დაბრუნდა.
1827 წლის 5 დეკემბერს, იგი დაქორწინდა ლულეს მარკიზსად და ვალე-დე-რეის გრაფ ნუნო ჟუზე სევერო დე მენდოსა როლიმ დე მურა ბარეტოზე. რამდენიმე წელიწადში მისი ქმარი პორტუგალიის პრემიერ-მინისტრი გახდა. ქორწილი აჟუდას სასახლეში შედგა და დიდი სკანდალიც გამოიწვია, რადგან სამეფო ოჯახის წევრი დაბალი წარმომავლობის მარკიზზე დაქორწინდა. ამის გამო იგი პორტუგალიის ისტორიაში პირველი პრინცესა გახდა, რომლის ქმარიც არ იყო სამეფო წარმომავლობის.
ქორწინების მიზეზი პოლიტიკური არ ყოფილა. როგორც ცნობილია, ამის მიზეზი ის იყო, რომ ანა მარია ნუნოსაგან დაფეხმძიმდა, მათი შვილი კი 1827 წელს, ქორწილიდან 22 დღეში დაიბადა. ზემოთ ხსენებული სკანდალური ქორწინება არ ყოფილა დალოცვილი ანას მამის, მეფე ჟუან VI-ის მიერ. აქვე უნდა აღინიშნოს, რომ ანა მარიას არც მშობლები და არც ძმები არ დასწრებიან მის ქორწილს.
1828 წელს პორტუგალიის რეგენტი მისი უფროსი და, ინფანტა იზაბელ მარია გახდა, რომელმაც ანა აღადგინა სამეფო ოჯახში და სამეფო კარზეც დააბრუნა. როგორც აღმოჩნდა, ქორწინება ბედნიერი იყო და იგი ანას დედამ, დედოფალმა კარლოტამ დაგეგმა, რათა თავიდან აეცილებინა ის სირცხვილი, რომელსაც მისი ქალიშვილის მიერ უკანონო ბავშვის გაჩენა გამოიწვევდა.
1831 წელს პორტუგალიაში აბსოლუტიზმი დამყარდა, რის გამოც ანა მარია თავის ქმარ-შვილთან ერთად გაიქცა პორტუგალიიდან და მთელ ევროპაში მოგზაურობდა. მათი ქორწინება 1835 წელს დასრულდა დე-ფაქტო გაყრით.
უკანასკნელი წლები ანა მარიამ სწორედ ევროპაში მოგზაურობაში განვლო და გარდაიცვალა 1857 წლის 22 ივნისს რომში, იტალიაში, 50 წლის ასაკში. იგი გადაასვენეს და დაკრძალეს ლისაბონში, ბრაგანსების საგვარეულო აკლდამაში.
შვილები
დონა ანა კარლოტა დე მენდოსა როლიმ დე მურა ბარეტო, შემდგომში გრაფინია დე ლინარესი;
დონა მარია დე კარმო დე მენდოსა როლიმ დე მურა ბარეტო, შემდგომში გრაფინია დე ბელმონტი;
დონ პედრუ ჟუზე დე მენდოსა როლიმ დე მურა ბარეტო, შემდგომში ჰერცოგი დე ლულე;
დონა მარია ამალია დე მენდოსა როლიმ დე მურა ბარეტო;
დონ ავგუსტო პედრუ დე მენდოსა როლიმ დე მურა ბარეტო, შემდგომში გრაფი დე აზამბუჟა;
ლიტერატურა
Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 15.
de los Ángeles Pérez Samper, María. "Carlota Joaquina de Borbón". Diccionario biográfico España (in Spanish). Real Academia de la Historia.
დაბადებული 23 ოქტომბერი
დაბადებული 1806
გარდაცვლილი 22 ივნისი
გარდაცვლილი 1857
ბრაგანსები
პორტუგალიის ინფანტები
დედოფალ მარია ლუიზას ორდენის კავალრები
წმინდა იზაბელის ორდენის კავალრები
მენაშა (უისკონსინი)

მენაშა (უისკონსინი)
მენაშა — ქალაქი აშშ-ში, უისკონსინის შტატში. შედის კალუმეტის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 17 353 ადამიანს შეადგენდა, სიმჭიდროვე 1,111,1 კაცი/კმ². ფართობი 19,48 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 19,48 კმ²-ს შეადგენდა. აქედან ხმელეთს 15,62 კმ², წყალს კი 3,86 კმ² უჭირავს.
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
ოფიციალური საიტი
სქოლიო
კალუმეტის ოლქის ქალაქები
ვალასლი (შაბრანის რაიონი)

ვალასლი (შაბრანის რაიონი)
ვალასლი — სოფელი აზერბაიჯანში, შაბრანის რაიონში.
ლიტერატურა
MÜSƏLMAN DİNİ İCMALAR - 2016-cı ildə qeydiyyatdan keçənlər. scwra.gov.az
რესურსები ინტერნეტში
შაბრანის რაიონის სოფლები
Camponotus quadrimaculatus quadrimaculatus

Camponotus quadrimaculatus quadrimaculatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
კამილა კაბელიო

კამილა კაბელიო
კარლა კამილა კაბელიო ესტრაბაო (დ. 3 მარტი, 1997) — კუბელი-ამერიკელი მომღერალი და სიმღერების ავტორი. ის იყო გოგონების ჯგუფ Fifth Harmony-ის წევრი, რომელიც ჩამოყალიბდა 2012 წლის The X Factor-ის მეორე სეზონის დროს. კაბელიოს აქვს კოლაბორაციები, ისეთ მომღერლებთან, როგორებიცაა Machine Gun Kelly („Bad Things“), რომელმაც Billboard Hot 100-ში მიაღწია მეოთხე ადგილს. მას შემდეგ, რაც მან დატოვა ჯგუფი Fifth Harmony (2016 წლის დეკემბერში), გამოუშვა სოლო სიმღერა „Crying in the Club“. 2018 წელს გამოვიდა სადებიუტო ალბომი Camila, რომელმა Billboard 200-ში მოიპოვა პირველი ადგილი. იგივე ბედი ჰხვდა წილად სიმღერას „Havana“, რომელიც ჰიტად იქცა არა მარტო აშშ-ში, ინგლისსა და ავსტრალიაში, არამედ მთელს მსოფლიოში.
ადრეული ცხოვრება
კაბელო დაიბადა კოჯიმარში, აღმოსავლეთ ჰავანაში, კუბაში, სინუჰე ესტრაბაოსა და ალეხანდრო კაბელიოს ოჯახში. ის არის კუბელ-მექსიკელი. როდესაც იგი 5 წლის იყო, ოჯახი გადავიდა მაიამიში, ამერიკის შეერთებულ შტატებში. კამილა სწავლობდა მაიამის პალმეტოს უმაღლეს სკოლაში, მაგრამ თავისი სასიმღერო კარიერის გამო დატოვა იგი მე-9 კლასში. აღებული აქვს სკოლის დიპლომი.
კარიერა
2012-2016: X ფაქტორი და Fifth Harmony
კამილა კაბელიო წარსდგა X Factor-ის აუდიტორიის წინაშე გრინსბოროში, ჩრდილოეთ კაროლინაში, არეტა ფრანკლინის სიმღერით „Respect“, მაგრამ გადაცემა არ გასულა ეთერში. ის გააერთიანეს ჯგუფ Fifth Harmony-ში ალი ბრუკთან, ნორმანთან, ლაურენ ჯაურეგუისთან და დაინა ჯეინთან ერთად.
ჯგუფმა გამოუშვა EP „Better Together“ (2013) სტუდიურ ალბომთან, Reflection-თან ერთად (2015) და 7/27 (2016). მათ გამოუშვეს სიმღერები „Worth It“ და „Work from Home“.
სქოლიო
დაბადებული 3 მარტი
დაბადებული 1997
კუბელი მუსიკოსები
მექსიკელი მუსიკოსები
ალტუ-ბელა-ვისტა

ალტუ-ბელა-ვისტა — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 395 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ კონკორდიის შემადგენლობაში.
2010 წლის მონაცემებით, მოსახლეობა 2 005 ადამიანს შეადგენდა, მოსახლეობის სიმჭიდროვე 19.28 კმ²-ზე. ფართობი 103 980 კმ²-ია.
იხილეთ აგრეთვე
სანტა-კატარინა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
სანტა-კატარინას მუნიციპალიტეტები
ნიურნბერგის მთავარ სამხედრო დამნაშავეთა სასამართლო პროცესი

ნიურნბერგის მთავარ სამხედრო დამნაშავეთა სასამართლო პროცესი
მეორე მსოფლიო ომში გამარჯვებულებმა სსრკ-მა, აშშ-მა, დიდმა ბრიტანეთმა და საფრანგეთმა დააარსეს საერთაშორისო სამხედრო ტრიბუნალი, რომელსაც უნდა გაესამართლებინა დამარცხებული სახელმწიფოს გერმანიის უმაღლესი პოლიტიკური და სამხედრო პირები.
ტრიბუნალმა ბინა დაიდო გერმანიის ქ. ნიურნბერგში.
ნიურნბერგის პროცესი დაიწყო 1945 წლის 20 ნოემბერს და დასრულდა 1946 წლის 1 ოქტომბერს ტრიბუნალის წინაშე წარდგნენ შემდეგი პირები:
ჰერმან გერინგი
იოახიმ ფონ რიბენტროპი
რუდოლფ ჰესი
რობერტ ლაი
ვილჰელმ კაიტელი
ერნსტ კალტენბრუნერი
ალფრედ როზენბერგი
ჰანს ფრანკი
ვილჰელმ ფრიკი
იულიუს შტრაიხერი
ვალთერ ფუნკი
ჰიალმარ შახტი
გუსტავ კრუპ ფონ ბოლენ უნდ გალბახი
კარლ დენიცი
ერიხ რედერი
ბალდურ ფონ შირახი
ფრიც ზაუკელი
ალფრედ იოდლი
ფრანც ფონ პაპენი
არტურ ზაის-ინკვარტი
ალბერტ შპეერი
კონსტანტინ ფონ ნოირატი
ჰანს ფრიჩე
მარტინ ბორმანი
იოახიმ ფონ რიბენტროპი
1946 წლის 9-10 ოქტომბერს გერმანიის საკონტროლო საბჭომ განიხილა გასამართლებულთა თხოვნა შეწყალების თაობაზე და უარყო ისინი. სასამართლომ სასიკვდილო განაჩენი გამოუტანა გერინგს, რიბენტროპს, კეიტელს, როზენბერგს, კალტენბრუნერს, ფრიკს, ფრანკს, შტრაიხერს, ზაუკელს, იოდლს, ზაის-ინკვარტს და ბორმანს (დაუსწრებლად).
სამუდამო პატიმრობა მიესაჯათ ჰესს, ფუნკს, და რედერს.
12-12 წლით თავისუფლება აღუკვეთეს შირახს და შპეერს.
15 წლით პატიმრობა მიუსაჯეს ნოირატს.
გროს-ადმირალ დენიცს სასამართლომ 10 წლით აღუკვეთა თავისუფლება.
ჯანმრთელობის მდგომარეობის გამო ტრიბუნალმა სისხლის სამართლის საქმე შეწყვიტა ცნობილი მაგნატის კრუპის წინააღმდეგ.
სასამართლოს დარბაზიდან გათავისუფლდნენ შახტი, პაპენი და ფრიჩე.
სასიკვდილო განაჩენის (ჩამოხრჩობა) შესრულება დაიწყო 1946 წლის 16 ოქტომბერს, დაახლოებით ღამის პირველ საათზე და პროცესმა საათნახევრამდე გასტანა. მანამდე, 1945 წლის 25 ოქტომბერს რ. ლეიმ საკუთარ საკანში თავი ჩამოიხრჩო. ვიდრე სასიკვდილო განაჩენები შესრულდებოდა 1946 წლის 15 ოქტომბერს, სამი საათით ადრე , გერინგმა საკანში სიცოცხლე თვითმკვლელობით დაასრულა. ტრიბუნალმა დანაშაულებრივად გამოაცხადა: ნაციონალისტურ-სოციალისტური პარტიის ხელმძღვანელობა, გესტაპო (საიდუმლო პოლიცია), სდ (Geheime Staatspolizei), სს (SS, Schutzstaffein) და სა (Sturmabteilungen).
ნიურნბერგის პროცესი
FC Chiatura

FC Chiatura
FC Magaroeli is a Georgian football club from Chiatura. Following the 2022 season they were relegated to Regionuli Liga, the fifth tier of Georgian football system.
The team has twice participated in the top tier.
History
Formed in 1923, Chiatura won the Georgian championship in 1975, and also clinched the domestic Cup title in 1978 and 1979. The club spent four seasons in the Soviet Second league.
In 1992/93 season the club finished second in Pirveli Liga which paved the way for Umaglesi Liga in 1993/94. Magaroeli participated in the top flight also in 1997/98.
Between 2004 and 2017 the club spent 13 successive seasons in Liga 2. At one point the club came close to another promotion. After winning the 2007-08 season with a 23-point margin, they beat Gagra on penalties in champions play-offs, although Chiatura eventually had to give up their Umaglesi Liga place after their failure to meet the criteria existing for top-flight clubs.
While the team stayed in top half of the table for four consecutive seasons, they were involved in survival battles in 2016. In this season Magaroeli were deducted three points for fielding an ineligible player. In play-offs they failed to overcome Meshakhte Tkibuli and left the league.
The next year they won the regular season in Liga 3, although displayed a poor performance in the promotion tournament.
In 2018, Chiatura finished in 12th place in a 20-team league and along with all other bottom-half clubs were relegated to the newly formed Liga 4.
The team came 2nd in 2020. Even though this result fell short of the promotion, some changes of the league format announced in January 2021 by GFF awarded Magaroeli a Liga 3 place for the upcoming season.
The club was struggling in the next two years. In both cases they finished in the drop zone and suffered a double relegation.
Seasons
Players
As of April 2022
(C)
Honours
Georgian Soviet Championship
Champion: 1975
Georgian Soviet Cup
Champion: 1978, 1979
Pirveli Liga:
Champion: 1997, 2008
Bronze prize winner: 1992, 1996, 2012
Meore Liga
Winner: 2017 (Red Group)
Liga 4
Runners-up: 2020
Stadium
The club hosts their league games on Temur Maghradze stadium, which has a capacity of 11,650.
Name
The club several times changed the name from Chiatura to Magaroeli and back. The latter literally means a miner implying the existing Chiatura mine complex in this town.
References
External links
Page on Facebook
Profile on Soccerway
Association football clubs established in 1923
Football clubs in Georgia (country)
ტრანსმემრალური ცილები

ტრანსმემრალური ცილები
ტრანსმემბრანული ცილები – ინტეგრალური ცილის ტიპები, რომლებიც პლაზმური მემბრანის ორივე მხარეს გადასერავენ, ასევე არსებობს ლიპიდები, რომელებიც მრავალჯერ გადასერავენ მემბრანას.
რესურსები ინტერნეტში
უჯრედი და პლაზმური მემბრანა
ცილები
უჯრედი
სტოუკ-ფილდის ბრძოლა

სტოუკ-ფილდის ბრძოლა — ვარდების ომის უკანასკნელი ბრძოლა ლანკასტერებსა და იორკებს შორის. გაიმართა 1487 წლის 16 ივნისს. ბრძოლა დასრულდა ლანკასტერების გამარჯვებით.
ლიტერატურა
Bennett, M.J. (1987) Lambert Simnel and the Battle of Stoke, Stroud : Sutton, ISBN 0-86299-334-2
Mackie, J.D. [1952] (1994) The earlier Tudors: 1485-1558, Oxford history of England 7, Oxford University Press, ISBN 0-19-285292-2, pp. 73–75
Roberts, D.E. (1987) The Battle of Stoke Field 1487, Newark and Sherwood D.C.
ვარდების ომის ბრძოლები
ანდრო ნადარეიშვილი

ანდრო ნადარეიშვილი (დ. 5 აგვისტო, 1936, თბილისი) — ქართველი კარდიოქირურგი, მედიცინის მეცნიერებათა დოქტორი.
1958 წელს დაამთავრა თბილისის სახელმწიფო სამედიცინო ინსტიტუტის სამედიცინო ფაკულტეტი.
1961–1980 წლებში იყო სანქტ–პეტერბურგის სამხედრო სამედიცინო აკადემიის კუპრიანოვის სახელობის გულ-სისხლძარღვთა ქირურგიის კლინიკისა და კათედრის ასპირანტი, ასისტენტი, უფროსი ასისტენტი. თბილისის ქირურგიის ინსტიტუტის გულის ქირურგიული განყოფილების უფროსი მეცნიერ-თანამშრომელი. ავტორია 121 სამეცნიერო ნაშრომისა ზოგადი კარდიოქირურგიის აქტუალურ საკითხებზე. გამოქვეყნებული აქვს ორი მონოგრაფია: „ღია არტერიული სადინარის გართულებული და ატიპიური კლინიკური ფორმები“ (თბილისი, 1988), „რენოვასკულარული ჰიპერტონია“ (თბილისი, 1999). მისი ხელმძღვანელობით დაცულია 3 საკანდიდატო დისერტაცია.
საკანდიდატო დისერტაციის თემა — „ფილტვის არაპარაზიტული კისტები“, დაიცვა 1966 წელს. სადოქტორო დისერტაციის თემა — „ღია არტერიული სადინარის გართულებული და ატიპიური კლინიკური ფორმები (ჰემოდინამიკის, დიაგნოსტიკისა და ქირურგიულიმკურნალობის თავისებურება“, დაიცვა 1988 წელს.
რესურსები ინტერნეტში
ქართველი ქირურგები
თბილისში დაბადებულები
დაბადებული 5 აგვისტო
დაბადებული 1936
თბილისის სახელმწიფო სამედიცინო ინსტიტუტის კურსდამთავრებულები
ა
მედიცინის მეცნიერებათა დოქტორები
დათო ბარბაქაძე

დათო ბარბაქაძე
დავით (დათო) ბარბაქაძე (დ. 7 თებერვალი, 1966, თბილისი) — ქართველი მთარგმნელი, მწერალი, პედაგოგი, ესეისტი.
1991 წელს დაამთავრა თბილისის სახელმწიფო უნივერსიტეტის ფსიქოლოგიისა და ფილოსოფიის ფაკულტეტი.
1990 წლიდან თბილისის სხვადასხვა უმაღლეს სასწავლებელში კითხულობდა ფილოსოფიის შესავლის, ფილოსოფიის ისტორიის, რელიგიის ფილოსოფიის, ესთეტიკის, ლოგიკის აკადემიურ კურსებს. 1992-1994 წლებში სწავლობდა ასპირანტურაში (თსუ-ის სოციოლოგიის კათედრაზე), რომელიც ნებაყოფლობით მიატოვა. 1991 წელს დააარსა სალიტერატურო ვიდეო-ჟურნალი, „დათო ბარბაქაძის ჟურნალის“ სახელწოდებით, რომელიც პერიოდულად პრეზენტირდებოდა თსუ-ში 1994 წლამდე. 1994 წელს დააარსა სალიტერატურო ჟურნალი „პოლილოგი“ . 1996 წელს დააარსა სალიტერატურო ჟურნალ-გაზეთი „ლიტერატურა“. 2001-2004 წლებში, როგორც თავისუფალი ლიტერატორი, ცხოვრობდა გერმანიასა და ავსტრიაში. 2005-2008 წლებში იყო სსიპ „ირმის ნახტომის“ არასაგნობრივი პროექტების კოორდინატორი. 2014 წლიდან არის თბილისის აპ. ქუთათელაძის სახელობის სახელმწიფო სამხატვრო აკადემიის მიწვეული პედაგოგი და უძღვება აკადემიურ კურსებს: „პოეზია და ფილოსოფია“, „ხელოვნების ფილოსოფია და ხელოვნების სოციოლოგია გერმანიაში“, „ევროპული რომანტიზმი“, „ევროპული ლიტერატურული ავანგარდი“ და სხვ. ქართულ ენაზე თარგმნის გერმანულენოვან პოეზიას. არის ევროპელ მწერალთა გაერთიანებისა და ავსტრიის პენ-კლუბის, ასევე რამდენიმე საერთაშორისო საზოგადოებისა და რედკოლეგიის წევრი. საქართველოს ფარგლებს გარეთ მიღებული აქვს არაერთი ლიტერატურული პრემია და სტიპენდია. მისი ორიგინალური და მთარგმნელობითი შემოქმედება თავმოყრილია 2014 წელს დასტამბულ მრავალტომეულში სახელწოდებით „შედეგები“.
რესურსები ინტერნეტში
დაბადებული 7 თებერვალი
დაბადებული 1966
ქართველი მთარგმნელები
ქართველი მწერლები
ქართველი პედაგოგები
თბილისის სახელმწიფო უნივერსიტეტის კურსდამთავრებულები
თბილისში დაბადებულები
დ
ბრიანსკის ოლქი

ბრიანსკის ოლქი - ოლქი რუსეთში, მდებარეობს ცენტრალურ რუსეთში, სამხრეთ-დასავლეთით მოსკოვიდან, უკრაინისა და ბელარუსის საზღვარზე.
გეოგრაფია
ბრიანსკის ოლქი მდებარეობს აღმოსავლეთ ევროპის დაბლობის დასავლეთ ნაწილში. ოლქს ესაზღვრება ბელარუსი, უკრაინა და რუსეთის ორიოლის, კალუგის, სმოლენსკისა და კურსკის ოლქები.
ფართობი - 34 900 კმ2.
მოსახლეობა - 1 299 664 კაცი (2009), სიმჭიდროევე - 37,2 ადამიანი/კმ2.
ადმინისტრაციული ცენტრი - ქალაქი ბრიანსკი.
მოსახლეობა
2009 წლის მონაცემების მიხედვით ოლქში ცხოვრობდა 1 299 664 კაცი.
რუსები – 1 404 000 კაცი
უკრაინელები – 20 000 კაცი
ბელარუსები –7 700 კაცი
სომხები - 3 600 კაცი
რესურსები ინტერნეტში
ბრიანსკის ოლქის ადმინისტრაცია
ბრიანსკის საოლქო დუმა
რუსეთის ფედერაციის ოლქები
ხეთი I

ხეთი I (ასევე მერიიბრე ხეთი I, მერიიბრა ხეთი I) — ძველი ეგვიპტის მეფე (ფარაონი) მეცხრე ან მეათე დინასტიიდან, რომელიც მეფობდა დაახლოებით ძვ.წ. 2160 წლისთვის, პირველი გარდამავალი პერიოდის დროს. ფონ ბეკერათის მიხედვით ხეთი მეათე დინასტიის წევრი იყო. მეინსტრიმის მიხედვით კი ხეთი ეგვიპტის მეცხრე დინასტიას ეკუთვნოდა.
რესურსები ინტერნეტში
მერიიბრე ხეთი
ეგვიპტის ფარაონები
ეგვიპტის მეცხრე დინასტიის ფარაონები
ეგვიპტის მეათე დინასტიის ფარაონები
ყადიმქენდი

ყადიმქენდი — სოფელი აზერბაიჯანში, არანის რეგიონის ნეფთჩალის რაიონში. მოსახლეობის რაოდენობა — 2320 კაცი.
რესურსები ინტერნეტში
ნეფთჩალის რაიონის სოფლები